**PRILOG 3.**

**Izjava o davanju suglasnosti za obradu osobnih podataka**

Prihvaćanjem ove Izjave smatra se da slobodno i izričito dajete Vašu privolu za prikupljanje i daljnju obradu Vaših osobnih podataka, ustupljenih Gradu Zlataru, kao voditelju zbirke osobnih podataka putem ovog Obrasca Zahtjeva u svrhu koja je ovdje izričito navedena.

Davanje osobnih podataka je dobrovoljno, te sukladno tome ovu Izjavu niste dužni prihvatiti, odnosno niste dužni unositi svoje osobne podatke.

Prihvaćanjem ove Izjave i ustupanjem Vaših osobnih podataka unosom u ovaj Obrazac smatra se da ste suglasni s obradom istih. Ustupljeni podaci će biti obrađeni u svrhu utvrđivanja prava na potporu temeljem Programa potpore poljoprivredi na području Grada Zlatara za 2021. godinu („Službeni glasnik Krapinsko-zagorske županije“ 53/21).

Pružanje informacija/podataka i dostava potrebne dokumentacije koja je navedena u ovom obrascu uvjet su za utvrđivanje prava na prethodno navedenu potporu.

Bez navedenih podataka Grad Zlatar neće moći utvrditi ispunjavanje uvjeta za ostvarenje prava na potporu koje je predmet ovog Zahtjeva.

Vaše obrađene podatke čuvati ćemo u razdoblju od 11 (jedanaest) godina, nakon čega će se sa istima postupiti sukladno propisima kojima se određuju rokovi čuvanja upravnih i neupravnih predmeta kao arhivskog gradiva.

Obradi osobnih podataka u navedenu svrhu možete se u svako doba usprotiviti i opozvati danu privolu.

Grad Zlatar će sa ustupljenim osobnim podacima postupati sukladno Uredbi (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka – Opća uredba o zaštiti podataka – GDPR (General Data Protection Regulation) koja se izravno primjenjuje u Republici Hrvatskoj od 25. svibnja 2018. godine, te Zakonu o provedbi Opće uredbe o zaštiti podataka (NN 42/2018).

Voditelj zbirke Vaših osobnih podataka je Grad Zlatar, Park hrvatske mladeži 2, Zlatar.

Grad Zlatar čuva povjerljivost Vaših osobnih podataka, te onemogućava pristup i priopćavanje Vaših osobnih podataka ijednoj trećoj strani, osim onim svojim službenicima kojima su isti potrebni radi provedbe njihovih poslovnih aktivnosti vezanim uz narav posla koji obavljaju. Vaši osobni podaci ne mogu se priopćavati trećim osobama bez Vaše izričite privole, osim i samo u slučajevima koji su izričito navedeni u Općoj uredbi o zaštiti osobnih podataka.

U svakom trenutku možete dobiti uvid u svoje osobne podatke koji se obrađuju, te zatražiti ispravak, brisanje Vaših osobnih podataka, ograničenje obrade, uložiti prigovor na obradu takvih podataka, te na prenosivost podataka.

Također, imate pravo na prigovor nadzornom tijelu, Agenciji za zaštitu osobnih podataka, ovlaštene za primjenu Uredbe i osiguravanje primjene njezinih odredaba).

Vašu privolu danu za obradu podataka možete u svakom trenutku, u potpunosti ili djelomično, bez naknade i objašnjenja, povući/ opozvati, odnosno odustati od iste i zatražiti prestanak aktivnosti obrade Vaših osobnih podataka.

Opoziv privole možete podnijeti poštom na gore navedenu adresu Grada Zlatara ili e-poštom na grad@zlatar.hr.

Povlačenje privole ne utječe na zakonitost obrade na temelju privole prije njezina povlačenja.

Prihvaćanjem i potpisom ove Izjave i ustupanjem Vaših osobnih podataka potvrđujete da ste istu pažljivo pročitali i razumjeli sve informacije u istoj, te dopuštate da Grad Zlatar kao voditelj zbirke osobnih podataka, obrađuje i koristi vaše podatke.

Ovim putem izričito izjavljujete da imate više od 18 godina i da zakonski možete dati privolu za obradu osobnih podataka kako je navedeno u ovoj Izjavi.

Mjesto:\_\_\_\_\_\_\_\_\_\_\_\_\_\_\_\_, datum:\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ime i prezime odgovorne osobe

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis